צילום מסך של האתר
**The Million Dollar Homepage** (בתרגום חופשי: "דף הבית השווה מיליון דולר") הוא אתר אינטרנט שנוסד בשנת 2005 על ידי הסטודנט אלכס טו בן ה-21 מווילטשייר שבאנגליה, במטרה לממן את הלימודים האקדמיים שלו. דף הבית של האתר כולל מיליון פיקסלים שאורגנו במערך תמונות בגודל 1,000 × 1,000 פיקסלים. כל פיקסל נמכר תמורת דולר אמריקאי אחד בחבילה של 10 × 10 פיקסלים. הרוכשים סיפקו קובץ תמונה בגודל השטח שנרכש, היפר קישור (URL) וסיסמת פרסום שתוצג כאשר סמן העכבר מרחף מעל לתמונה. מטרתו של האתר הייתה למכור את כל מיליון הפיקסלים וליצור הכנסה של מיליון דולרים.

האתר הושק ב-26 באוגוסט 2005 והפך במהרה לתופעת אינטרנט מוכרת. ב-1 בינואר 2006 הוצעו 1,000 הפיקסלים האחרונים למכירה פומבית, וזו נסגרה ב-11 בינואר עם הצעת המחיר הגבוהה ביותר - 38,100$. ההכנסה ממכירת כל הפיקסלים הייתה 1,037,100$. בעקבות ההצלחה פעלו בצורה דומה בעלי אתרים רבים.

במהלך המכירה הפומבית קיבל בעל האתר דרישות כופר, ומשלא נענה, הותקף האתר והגישה אליו נחסמה למשך שבוע בזמן שמערכות ההגנה של שרת האינטרנט שודרגו. ה-FBI ומשטרת וילטשייר חקרו את התקיפה ואת ניסיון הסחיטה.

פיתוח
-----

אלכס טו בן ה-21 מווילטשייר שבאנגליה הגה את הרעיון באוגוסט 2005. הוא עמד להתחיל קורס עסקים וניהול שאורכו שלוש שנים, באוניברסיטת נוטינגהאם. הוא החליט למכור מיליון פיקסלים באתר אינטרנט תמורת דולר אמריקאי אחד לכל פיקסל כאמצעי לגיוס כספים למימון הקורס האקדמי. תמורת התשלום, הוא נתן לרוכשים הזכות להציג תמונה, לוגו או פרסומת, כמו גם קישור לאתר האינטרנט שלהם.
הפיקסלים נמכרו בדולרים אמריקאיים, ולא בלירות שטרלינג. הסיבה לכך היא שבאותו זמן אוכלוסיית המשתמשים המחוברים לאינטרנט בארצות הברית הייתה גדולה מזו שבבריטניה, ולכן טו האמין שיהיה לו קל יותר לשווק את הרעיון בדולרים. בנוסף, באותה תקופה הייתה הלירה חזקה יותר מהדולר: 1£ היה שווה ערך לכ-1.80$, וטו חשש שמחיר זה גבוה מידי לקונים פוטנציאליים רבים.
עלויות ההפעלה של טו היו 50€, וכללו רישום שם התחום (דומיין) ושירותי אירוח אינטרנט בסיסיים. האתר עלה לרשת ב-26 באוגוסט 2005.

דף הבית כלל באנר עם שם האתר ומונה פיקסלים שהציג את מספר הפיקסלים שנמכרו. מתחת למונה ולבאנר הוצבו תשעה קישורים קטנים לדפים פנימיים באתר, ותחתם מערך פיקסלים מרובע שכלל 1,000,000 פיקסלים שחולקו ל-10,000 "בלוקים" של 100 פיקסלים כל אחד.
טו הבטיח ללקוחותיו כי האתר יישאר מקוון למשך חמש שנים לפחות - כלומר, עד 26 באוגוסט 2010.

מכירות
------

פיקסלים בודדים נחשבים לקטנים מידי לעין הבלתי מזוינת, ומסיבה זו נמכרו הפיקסלים ב"בלוקים" של 100 פיקסלים כל אחד - כלומר, 10 × 10 פיקסלים, ובמחיר של 100$.
המכירה הראשונה בוצעה שלושה ימים לאחר שהאתר עלה לרשת, על ידי אתר מוזיקה שהופעל על ידי חבר של טו. הוא רכש 400 פיקסלים בבלוק של 20 × 20. במשך שבועיים לאחר מכן, מכר טו לחבריו ולבני משפחתו סך של 4,700 פיקסלים בסך הכל.

האתר שווק בתחילה מפה לאוזן בלבד. ואולם, לאחר שצבר 1,000$, טו שלח הודעה לעיתונות אשר פורסמה על ידי ה-BBC.
אתר האינטרנט הבריטי "The Register" כלל שתי כתבות על האתר בחודש ספטמבר. עד סוף החודש, קיבל טו 250,000$ והאתר דורג על ידי אלכסה במקום השלישי ברשימת ה-"Movers and Shakers", אחרי האתרים של בריטני ספירס ו-Photo District News.
ב-6 בספטמבר דיווח טו על 65,000 גולשים באתר. אחד עשר ימים לאחר מכן, גדל מספר הגולשים ל-100,000. ב-26 באוקטובר, חודשיים לאחר שהאתר הושק, מעל ל-500,900 פיקסלים נמכרו ל-1,400 לקוחות.
עד ערב ראש השנה האזרחית, ה-31 בדצמבר, טו דיווח על 25,000 גולשים בכל שעה, עם מדד אלקסה של 127, כאשר 999,000 מהפיקסלים נמכרו.

טו הודיע ב-1 בינואר 2006 כי מאחר שהביקוש ל-1,000 הפיקסלים הנותרים הוא כה גבוה, "הדבר ההוגן וההגיוני ביותר" לעשות הוא מכירה פומבית באתר eBay על מנת לשמור על הייחודיות של האתר, וכתחליף לפתיחת אתר Million Dollar Homepage נוסף. המכירה הפומבית נמשכה עשרה ימים ובמהלכה התקבלו 99 הצעות כשרות. חלק מההצעות, עד לגובה של 160,109.99$, בוטלו על ידי טו או הוסרו על ידי המציעים משום שנחשבו למתיחה.
טו ציין: "יצרתי קשר עם משתתפים באמצעות הטלפון ומסתבר שהם לא היו רציניים, דבר מתסכל למדי, ולכן הסרתי אותם בדקה האחרונה".
ההצעה הזוכה הייתה בגובה 38,100$ ונמכרה ל-MillionDollarWeightLoss.com, חנות מקוונת המוכרת מוצרים הקשורים לתזונה ודיאטה.
טו ציין כי הוא ציפה להצעה גבוהה יותר בשל תשומת הלב הרבה בתקשורת. סך ההכנסות ממכירות של האתר בתום חמשת החודשים להפעלתו עמד על 1,037,100$. לאחר ניכוי עלויות הפעלה, מיסים ותרומה לארגון צדקה לצעירים, טו ציפה לרווח נקי של בין 650,000$ ל-700,000$.

בין הרוכשים ניתן למנות את אורנג' בריטניה, הטיימס, 888.com וחברות קזינו אחרות, ו-!Yahoo.

תשומת הלב בתקשורת
-----------------

לאחר שההודעה לעיתונות שפורסמה בספטמבר הביאה לראשונה את האתר לידיעת ציבור הגולשים, האתר הוזכר בכתבות באתר החדשות הבריטי BBC, באתר החדשות הטכנולוגיות הבריטית The Register, באתר החדשות הבריטי The Daily Telegraph
ובירחון המחשבים הבריטי PC Pro.
בנוסף, טו הופיע בתוכניות הטלוויזיה Sky News Sunrise ו-BBC Breakfast המשודרות בשעות הבוקר.

עד נובמבר הפך האתר לפופולרי גם מחוץ לבריטניה עם פרסומים ב-Financial Times Deutschland בגרמניה,
TVNZ בניו זילנד,
Terra Networks באמריקה הלטינית
ו-China Daily בסין.
עיקר תשומת הלב הייתה בארצות הברית: Adweek,
‏Florida Today,
ו-Wall Street Journal.
טו העסיק איש יחסי ציבור בארצות הברית על מנת לעזור לו לטפל בתקשורת האמריקאית. בארצות הברית הוא נתן ראיונות ל-ABC News Radio,
‏Fox News Channel,
‏Attack of the Show!
ולתוכניות טלוויזיה מקומיות.

הרעיון תואר בתקשורת כ"פשוט ומבריק", "שנון",
"מתוחכם", ו"פלטפורמת פרסום מיוחדת שהיא גם משעשעת". ב-Popular Mechanics נכתב כי באתר "אין תוכן. אין גרפיקה מרהיבה... תארו ערוץ טלוויזיה המשרד רק פרסומות, או מגזין שבו יש רק מודעות. זה אתר ה-The Million Dollar Homepage. דוגמה מדהימה לכוח הטמון בשיווק ויראלי". הכתב דון אולדנבורג מהוושינגטון פוסט היה אחד המעטים שלא דיברו בשבחו של האתר: "האתר נראה כמו לוח מודעות על סטרואידים, הריסות של תאונת רכבת פרסומית שאי אפשר שלא להסתכל עליה".

תקיפת האתר
----------

ב-7 בינואר 2006, שלושה ימים לפני סגירת המכירה הפומבית של אלף הפיקסלים האחרונים, קיבל טו דואר אלקטרוני מארגון בשם "The Dark Group", ובו נכתב כי האתר שלו יותקף בתקיפת DDoS (יצירת עומס על שרתי האתר עד כדי קריסה), אם לא ישלם כופר בסך 5,000$ עד 10 בינואר.
טו האמין שמדובר במתיחה, אך שבוע לאחר מכן קיבל מכתב נוסף: "Hello u website is under us atack to stop the DDoS send us 50000$" (בתרגום חופשי: "שלום, האתר שלך תחת התקפה. כדי להפסיקה, שלח לנו 50,000$"). הוא התעלם גם ממכתב זה, והאתר הוצף בכניסות ובהודעות דואר אלקטרוני עד שקרס. טו הצהיר: "איני מתכוון להגיב לתכתובת שלהם שכן איני מעוניין לתת להם את הסיפוק. איני מתכוון לשלם להם. מה שקורה לאתר שלי מזכיר טרור. אם אשלם להם, אנשים נוספים יתקפו את האתר".

האתר נותר לא נגיש למשך שבוע בזמן שמערכות ההגנה שודרגו. משטרת וילטשייר וה-FBI התבקשו לחקור את הסחיטה והתקיפה. הם מאמינים שמקורה ברוסיה.

ראו גם
------

* פרסום באינטרנט

קישורים חיצוניים
----------------

ויקישיתוף מדיה וקבצים בנושא **The Million Dollar Homepage** בוויקישיתוף
* 

* אתר האינטרנט הרשמי של The Million Dollar Homepage (באנגלית)
* ריאיון עם אלכס טו
* זוכרים את ‘דף מיליון הדולר’ שמכר כל פיקסל בדולר? בדקנו מה קורה איתו היום, באתר "גיקטיים", 28 באוקטובר 2017

הערות שוליים
------------

1. 1 2  Bounds, Gwendolyn (22 בנובמבר 2005). "How Selling Pixels May Yield a Million Bucks". *Wall Street Journal*. p. B1. נבדק ב-4 בפברואר 2009. `{{cite news}}`:  (עזרה)
2. 1 2 3 4  Bounds, Gewndolyn (10 בינואר 2006). "Pixel-Ad Entrepreneur Closes With an Auction". *Wall Street Journal*. p. B8. נבדק ב-4 בפברואר 2009. `{{cite news}}`:  (עזרה)
3. ↑  "Ask the expert: How to make a million". Financial Times. 22 בפברואר 2006. נבדק ב-2 בפברואר 2009. `{{cite web}}`:  (עזרה)
4. 1 2 3 4  "Student's cash-raising net scheme". BBC News. 22 בספטמבר 2005. נבדק ב-30 בינואר 2009. `{{cite news}}`:  (עזרה)
5. ↑  Tew, Alex (26 באוגוסט 2005). "The Million Dollar Homepage FAQ". Million Dollar Homepage. אורכב מ-המקור ב-2011-07-17. נבדק ב-30 בינואר 2009. `{{cite web}}`:  (עזרה)
6. ↑  Geoghegan, Tom (6 בינואר 2006). "The million-dollar student". BBC News. נבדק ב-4 בפברואר 2009. `{{cite news}}`:  (עזרה)
7. ↑  Tew, Alex (15 בספטמבר 2005). "The Million Dollar Homepage". The Million Dollar Homepage. ארכיון מ-2005-09-15. נבדק ב-30 בינואר 2009. `{{cite web}}`:  (עזרה)
8. ↑  Kawamoto, Dawn (18 בינואר 2006). "Blackmailers try to black out Million Dollar Homepage". CNET. נבדק ב-19 בפברואר 2009. `{{cite news}}`:  (עזרה)
9. ↑  Evans, Tara (21 בנובמבר 2007). "Million dollar homepage: Alex Tew". This is Money. נבדק ב-19 בפברואר 2009. `{{cite news}}`:  (עזרה)
10. ↑  Pierce, Sarah (13 בינואר 2006). "The Million-Dollar Home Page". *Entrepreneur Magazine*. נבדק ב-19 בפברואר 2009. `{{cite news}}`:  (עזרה)
11. 1 2  Oldenburg, Don (11 בינואר 2006). "A Million to One". *Washington Post*. p. C1. נבדק ב-5 בפברואר 2009. `{{cite news}}`:  (עזרה)
12. 1 2 3  Boggan, Steve (14 באוקטובר 2005). "Million dollar boy". *The Times*. נבדק ב-30 בינואר 2009. `{{cite news}}`:  (עזרה)
13. 1 2  Richardson, Tim (8 בספטמבר 2009). "Student flogs pixels to fund education". The Register. נבדק ב-30 בינואר 2009. `{{cite news}}`:  (עזרה)
14. ↑  Richardson, Tim (20 בספטמבר 2009). "Million pixel student makes £32k". The Register. נבדק ב-30 בינואר 2009. `{{cite news}}`:  (עזרה)
15. ↑  "Movers & Shakers". Alexa Internet. ארכיון מ-2005-09-26. נבדק ב-30 בינואר 2009. `{{cite web}}`:  (עזרה)
16. 1 2 3  Tew, Alex. "Blog Archive". The Million Dollar Homepage. אורכב מ-המקור ב-2011-07-14. נבדק ב-30 בינואר 2009. `{{cite web}}`:  (עזרה)
17. 1 2 3  Bounds, Gwendolyn (11 בינואר 2006). "Pixel-Ad Entrepreneur Expected to Reach Goal". *Wall Street Journal*. אורכב מ-המקור ב-2006-01-13. נבדק ב-4 בפברואר 2009. `{{cite news}}`:  (עזרה)
18. 1 2  Tew, Alex. "Blog". The Million Dollar Homepage. אורכב מ-המקור ב-2011-07-16. נבדק ב-1 בפברואר 2009. `{{cite web}}`:  (עזרה)
19. ↑  Tew, Alex (בינואר 2006). "Own The Last 1,000 Pixels on MillionDollarHomepage.com". eBay. ארכיון מ-2006-01-27. נבדק ב-1 בפברואר 2009. `{{cite web}}`:  (עזרה)
20. ↑  Alfano, Sean (11 בינואר 2006). "Pixel Perfect, 21-Year-Old Brit Makes A Million With Simple Sales Plan For Online Ads". *CBS Evening News*. נבדק ב-18 בפברואר 2009. `{{cite news}}`:  (עזרה)
21. ↑  Richardson, Tim (12 בינואר 2006). "Pixel-flogging student makes a million". The Register. נבדק ב-1 בפברואר 2009. `{{cite news}}`:  (עזרה)
22. ↑  Tew, Alex. "Pixel List". The Million Dollar Homepage. אורכב מ-המקור ב-2011-07-16. נבדק ב-30 בינואר 2009. `{{cite web}}`:  (עזרה)
23. 1 2  Savill, Richard (24 בספטמבר 2005). "Student solves debt fear as website earns £56,000 in a month". *The Daily Telegraph*. נבדק ב-1 בפברואר 2009. `{{cite news}}`:  (עזרה)
24. ↑  Aughton, Simon (22 בספטמבר 2005). "UK student makes pixels pay". *PC Pro*. נבדק ב-1 בפברואר 2009. `{{cite news}}`:  (עזרה)
25. ↑  *Sky News Sunrise*. Presenter: Eamonn Holmes. Sky News. 6 October 2005.
26. ↑  *BBC Breakfast*. Presenters: Dermot Murnaghan, Natasha Kaplinsky. BBC One. 20 October 2005.
27. ↑  Kwasniewski, Nicolai (29 בספטמבר 2005). "Der Weg zur ersten Million - Ein Pixel, ein Dollar". *Financial Times Deutschland* (בגרמנית). אורכב מ-המקור ב-25 במאי 2012. נבדק ב-4 בפברואר 2009. `{{cite news}}`:  (עזרה)
28. ↑  "Web review: Topical site of the week". Television New Zealand. 21 באוקטובר 2005. נבדק ב-4 בפברואר 2009. `{{cite web}}`:  (עזרה)
29. ↑  "Estudante quer juntar US$ 1 milhão vendendo pixels" (בפורטוגזית). Terra Networks. 26 בספטמבר 2005. נבדק ב-4 בפברואר 2009. `{{cite web}}`:  (עזרה)
30. ↑  "Cash pours in for student with $1m Web idea". *China Daily*. Reuters. 31 בדצמבר 2005. נבדק ב-4 בפברואר 2009. `{{cite news}}`:  (עזרה)
31. ↑  Nudd, Tim (10 באוקטובר 2005). "The King Of The Pixels". *Adweek*. נבדק ב-4 בפברואר 2009. `{{cite news}}`:  (עזרה)
32. 1 2  Kridler, Chris (4 באוקטובר 2005). "Student cashes in on brilliant, simple idea". *Florida Today*. אורכב מ-המקור ב-2005-12-10. נבדק ב-4 בפברואר 2009. `{{cite news}}`:  (עזרה)
33. ↑  News interview. Interviewer: Jim Hickey. ABC News Radio. 14 November 2005.
34. ↑  *Your World with Neil Cavuto*. Presenter: Neil Cavuto. Fox News Channel. 14 November 2005.
35. ↑  *Attack of the Show!*. Presenter: Kevin Pereira. Fox News Channel. 15 November 2005.
36. ↑  Guevin, Jennifer (13 בספטמבר 2005). "A million-dollar home page". CNET News. נבדק ב-1 בפברואר 2009. `{{cite news}}`:  (עזרה)
37. ↑  Ross, James (30 בספטמבר 2005). "Million-Dollar Brainstorm". *Popular Mechanics*. נבדק ב-1 בפברואר 2009. `{{cite news}}`:  (עזרה)
38. 1 2  Fontanella, James (18 בינואר 2006). "Hackers blackmail milliondollar site". Financial Times. נבדק ב-5 בפברואר 2009. `{{cite news}}`:  (עזרה)
39. 1 2  Savill, Richard (20 בינואר 2006). "Blackmailers target student's $1m website". *The Daily Telegraph*. נבדק ב-5 בפברואר 2009. `{{cite news}}`:  (עזרה)
40. 1 2 3  "Blackmailers target $1m website". BBC News. 18 בינואר 2006. נבדק ב-5 בפברואר 2009. `{{cite news}}`:  (עזרה)
41. ↑  "Million dollar pixel site targeted by hackers". MSNBC. Associated Press. 18 בינואר 2006. נבדק ב-5 בפברואר 2009. `{{cite news}}`:  (עזרה)